(ທ່ານປະທານປະເທດ ຫວຽດນາມ ເຈິ່ນດ້າຍກວາງ
ຕ້ອນຮັບທ່ານນາຍົກລັດຖະມົນຕີແຫ່ງລາຊະອານາຈັກ ກຳປູເຈຍ Samdech Techo Hun Sen)
ຕອນບ່າຍວັນທີ 20/12, ທີ່ການຕ້ອນຮັບທ່ານນາຍົກລັດຖະມົນຕີແຫ່ງລາຊະອານາຈັກ ກຳປູເຈຍ Samdech Techo Hun Sen ພວມຢ້ຽມຢາມ ຫວຽດນາມ ຢ່າງເປັນທາງການ, ທ່ານປະທານປະເທດ ຫວຽດນາມ ເຈິ່ນດ້າຍກວາງ ໄດ້ຢືນຢັນນະໂຍບາຍສະເໝີຕົ້ນສະເໝີປາຍຂອງ ຫວຽດນາມ ແມ່ນຍາມໃດກໍ່ສະໜັບສະໜູນພັກປະຊາຊົນ ກຳປູເຈຍ (CPP) ແລະ ທ່ານນາຍົກລັດຖະມົນຕີ Samdech Techo Hun Sen. ທ່ານປະທານປະເທດອວຍພອນພັກ ປະຊາຊົນ ກຳປູເຈຍ ແລະ ທ່ານນາຍົກລັດຖະມົນຕີ Hun Sen ຈະຍາດໄດ້ໄຊຊະນະອັນໃຫຍ່ຫຼວງໃນການເລືອກຕັ້ງສະພາປະຊາຊົນຂັ້ນຕາແສງປີ 2017 ແລະ ການເລືອກຕັ້ງສະພາແຫ່ງຊາດປີ 2018. ຜ່ານນັ້ນສືບຕໍ່ຊີ້ນຳນຳພາປະເທດ ກຳປູເຈຍ ໃຫ້ມີສັນຕິພາບ, ສະຖຽນລະພາບ ແລະ ພັດທະນາຈະເລີນຮຸ່ງເຮືອງ. ທ່ານປະທານປະເທດ ຫວຽດນາມຕີລາຄາສູງເລື່ອງສອງປະເທດເດັດດ່ຽວປະຕິບັດຫຼັກການບໍ່ອະນຸຍາດໃຫ້ບໍ່ວ່າອິດທິກຳລັງທີ່ເປັນປໍລະປັກໃດນຳໃຊ້ຜືນແຜ່ນດິນຂອງປະເທດຕົນເພື່ອທຳລາຍສັນຕິພາບ, ຄວາມສະຫງົບປອດໄພ ແລະ ສະຖຽນລະພາບຂອງປະເທດອື່ນ. ທ່ານປະທານປະເທດ ຫວັງວ່າ, ທ່ານນາຍົກລັດຖະມົນຕີ Hun Sen ແລະ ລັດຖະບານລາຊະອານາຈັກ ກຳປູເຈຍ ຈະສືບຕໍ່ປະກອບສ່ວນເຂົ້າໃນວຽກງານສະກັດກັ້ນ, ບໍ່ໃຫ້ບັນດາກຳລັງຫົວຮຸນແຮງປຸກປັ່ນ, ແບ່ງແຍກ, ທຳລາຍສາຍພົວພັນຮ່ວມມື, ມິດຕະພາບລະຫວ່າງສອງປະເທດ.
(ແຫຼ່ງຄັດຈາກ VOV)